Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 280

12. évfolyam: 128 óra Célok és feladatok A szakmacsoportos alapozó oktatás lehetőséget nyújt a kiválasztott szakmacsoport közös elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsőfokú továbbtanulás előkészítésére és az érettségi utáni szakképzés megalapozására. A tantárgy célja, hogy bővítse, rendszerezze és mélyítse el a közismereti és a szakmai orientációs tantárgyak keretében tanult ismereteket, fejlessze, formálja a tanulók műszaki szemléletét, alapozza meg a szakmai műveltséget, készítsen fel a szakterület alapozó gyakorlataira. A faipar sokszínű, tartalmas, aktív tanulói magatartást és tanulási élményeket is eredményező bemutatásával hívja fel a figyelmet a faipari szakmák sajátos voltára, keltse fel a tanulók érdeklődését a szakmacsoport iránt, bizonyítsa be számukra az iparág gazdasági jelentőségét, hosszú távú fejlődőképességét. Mutassa be a faipari pályák szépségeit, termékeit, veszélyeit, a faipar hasznosságát, környezeti hatásait, fejlődésének irányát, az európai normák érvényesülését, valamint a szakterületen dolgozók tevékenységét, a faipari pályák sokszínűségét, távlatait. Segítse a tanulókat leendő szakmai szerepük kiválasztásában, megfogalmazásában, egyéni életpályájuk reális megtervezésében. Adjon alkalmakat, teremtsen feladathelyzeteket a tanulóknak képességeik, szakmai tehetségük kibontakoztatására, keltse fel az érdeklődést a szakmai tevékenységek mélyebb elméleti alapjai iránt. Biztosítson lehetőséget a szakmacsoport munkaköreiben szükséges megfelelő magatartás kialakulásához, a tanulási és szakmai motiváció fejlesztéséhez, megerősítéséhez. Neveljen a szakmai tevékenységekkel kapcsolatban tudatos, felelősségteljes magatartásra, alakítsa ki a tanulókban a pontos és minőségi munkavégzés igényét, a környezettel szembeni felelősségérzetet, tudatosítsa a faipari termelés környezeti hatásait. Készítse elő a tanulókat a szakmai tantárgyak tanulásához szükséges szakmaspecifikus ábrázolási ismeretek elsajátítására, alapozza meg a tanulók térlátásának fejlesztését, térszemléletük kialakítását, fejlessze vizuális kultúrájukat. Ismertesse meg a tanulókkal a faiparban leggyakrabban használt anyagok tulajdonságait, felhasználhatóságukat, adjon ismereteket a megmunkálási eljárásokról. 2001/28/II. szám Fejlesztési követelmények A tantárgy tanulása során fejlődjenek a tanulók szakmai tantárgyak tanulásához szükséges képességei, így különösen az ismeretelemző-értékelő, szintetizáló, fogalomalkotó, általánosító gondolkodás, az önálló tapasztalatszerzési és ismeretalkalmazási képesség, a kreativitás, logikus gondolkodás. Fejlődjön célirányos műszaki feladatmegoldó képességük, a számítási, rajzi és számítástechnikai alkalmazási készségeik. A szóbeli és írásos szakmai kommunikációban használják helyesen a szakmai kifejezéseket, értsék a szakmai alapfogalmakat, folyamatosan bővítsék a szakmai szókincsüket. Alakuljon ki, fejlődjön a tanulók szépérzéke, erősödjön meg a saját munkájukkal kapcsolatos igényességük, tanulásuk legyen átgondolt, célszerű és eredményes, írásos munkáikban, rajzfeladataikban törekedjenek az igényes külalakra, számítási eredményeikben a pontosságra. A tárgy tanulása során a tanulók váljanak képessé a szakirodalom, szakmai táblázatok, grafikonok önálló használatára, faipari szakrajzok, ábrák helyes értelmezésére, a mértékrendszerek szakszerű, biztos alkalmazására. A tantárgyi tevékenység során szokjanak hozzá a tanulók az önálló tanuláshoz, az önálló és produktív feladatmegoldáshoz, érezzék meg a tanulási eredmények, sikerek értékét, örömét. A tantárgyi tevékenység végzése során erősödjék a tanulókban a kötelességtudat, a felelősségérzet, a mások munkájának, eredményeinek, teljesítményeinek tisztelete. A tantárgyi tevékenység során folyamatosan erősödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlődjön és erősödjön a szakmához, a választott munkához, életpályához való kötődés. A tanulók lássák meg a faipari termékek, a technika, a szakma mögött az embert és a természetet, tiszteljék annak értékeit, ismerjék fel és utasítsák el a környezetszennyező, természet- és egészségkárosító tevékenységeket, az ilyen magatartást. Belépő tevékenységformák Önálló munkákról beadásra szánt rajzok, jegyzőkönyvek, szöveges anyagok készítése. Faanyagismeret: Anyagminták, mintadarabok vizsgálata, összehasonlítása, elemzése a hazai iparban használatos leggyakoribb fafajok, a faipar által használt legfontosabb fűrész- és lemezipari választékok, valamint a fák legjellegzetesebb hibáinak, károsítóinak megismerése céljából. Demonstrációs foglalkozások a faanyagvédelem és égéskésleltetés fogalmának megismerésére, a favédő anyagok kipróbálására, környezetre gyakorolt hatásának mérlegelésére. A faipari szakrajz alapjai: Önálló rajzkészítés a faipari szakrajz alapfogalmainak, az ábrázolási rendszereknek, a rajzfajtáknak, a faipari szakrajz anyagjelöléseinek megismerésére, alkalmazásának gyakorlására. A faiparban használt legfontosabb szerkezeti (fa) kötések, alapvető bútorszerkezetek (állvány, korpusz) ábrázolása vetületekben, illetve axonometriában. Gépészeti alapismeretek: Anyagminták, tárgyak, leírások, ábrák, szemléltető anyagok elemzésével a tanulók megismerik a fémes szerkezetű anyagokat, a különböző gépelemeket, ezek jelképes jelölését, a faipari gépészeti alkalmazásokat. Megismerik a gépek és berendezések igénybevételeit, a működésének megértéséhez szükséges elméleti összefüggéseket, alapelveket és műszaki jellemzőket. A faipari gépek és technológiák alapjai: Tanári segítséggel, majd önállóan, segédletek felhasználásával a tanulók számításokat végeznek a faipari megmunkálások, optimális műszaki paraméterek, átbocsátó képesség, kapacitás stb. meghatározásához. 2001/28/II. szám Faanyagismeret Témakörök Tartalmak A fa mint ipari nyersanyag, a nyersanyagok között elfoglalt helye, jövője Magyarország fagazdálkodása. Az ország fa alapanyag helyzete, környezeti jelentősége. Javítási lehetőségei (nyersanyagkészlet gazdaságos felhasználása, hulladékhasznosítás). Az élő fa A fa mint növény, a növények rendszerezése, csoportosítása, nyitva- és zárvatermők közötti különbségek. A növényi sejt felépítése (fa mikroszkópiája), alkotórészei, szövetek, szövetrendszerek. A sejtfal szerepe, jelentősége a faanyagban. A fa kémiai összetétele. A fa makroszkópiája A fa makroszkopikus jellemzői. Az iparban használatos fafajok makroszkopikus jellemzői. A faanyag nedvességtartalma A fa nedvességtartalmának előfordulási formái és megoszlása a fatesten belül. A faanyag nedvesség okozta méret- és alakváltozásai (zsugorodás, dagadás). A nedvességtartalom mérése. Az iparban használt legfontosabb fafajok A tűlevelű és lombos fák legfontosabb tulajdonságai, felhasználási területük. A faiparban használt fontosabb import (egzota) fafajok. A fából készült fontosabb ipari választékok Fűrészáru, furnérok (hámozott, hasított), rétegelt lemez, bútor-, forgács- és pozdorjalapok tulajdonságai, felhasználási területei. A fa hibái és betegségei A fatörzs alaki, fejlődési rendellenességei és kezelési (helytelen technológia, helytelen tárolás okozta) hibái. A rovarok, gombák, baktériumok által okozott meghibásodások és a lehetséges védekezési módok. A fa égése A fa égésének folyamata, égést gátló, késleltető anyagok. A faipari szakrajz alapjai Témakörök Tartalmak Faipari szakrajz alapfogalmai Vetületi ábrázolás, az elölnézet, a vízszintes, függőleges és homlokmetszet fogalma. Az anyagok rajzi jelölései, alkalmazott méretarányok. A méretezés szabályai a faipari szakrajzban. A faiparban alkalmazott rajzfajták. 2001/28/II. szám Témakörök Tartalmak Fakötések Szélesbítő toldások. Szélesbítő toldások erősítései. Hosszabbító toldások, vastagító toldások. Keretkötések, kávakötések. Egyszerű bútorok szerkezetei Kisasztal, konyhai ülőke, fiókos szekrényke, ékelt lábú lóca stb. (természetes faanyagokból). Gépészeti alapismeretek Témakörök Tartalmak Fémes szerkezetű anyagok A fémes anyagok csoportosítása, szerkezete. Különböző fémötvözetek, azok felhasználási területe. Az anyagok vizsgálata Az anyagokkal szemben támasztott követelmények, igénybevételek. Mechanikai és technológiai anyagvizsgálati eljárások. Roncsolásmentes anyagvizsgálatok. Az anyagok megmunkálása Forgácsoló és forgácsolás nélküli alakítások. Folyékony alakítások. Környezetszennyező hatások. Gépelemek Gépészeti kötésmódok. Oldható kötések (csavarmenetek és csavarok jellemzői, csavarfajták és tartozékaik). Ékkötés, reteszkötés, oldhatatlan kötések. Gépelemek jelképes jelölése, alkalmazásának területei. Nyomatékátviteli eszközök Súrlódásos hajtások. Kényszerhajtások. Jelképes jelölések. Csapágyak Siklócsapágyak. Gördülőcsapágyak. A csapágyak kenése. Tengelyek, tengelykapcsolók A tengelyek típusai és részei. A tengelyek igénybevétele és méretezése. Tengelykapcsolók: merev, rugalmas, mozgékony. Egyéb tengelykapcsolók: kardán, lemezes, hidraulikus. Jelképes jelölések. A faipari gépek és technológiák alapjai Témakörök Tartalmak A fa és a fahelyettesítő anyagok megmunkálása A faanyag megmunkálásának fogalma, fajtái. Forgácsmentes alakítások gépei, eszközei, technológiái. Forgácsoló alakítások fajtái és irányai fa- és fahelyettesítő anyagoknál. A famegmunkálás környezetre gyakorolt hatása. 2001/28/II. szám Témakörök Tartalmak A forgácsolás elmélete Forgácsoló szerszámok jellemzői egyenes és körpályán mozgó szerszámoknál. Jellemző szögek hatása a felületi finomságra. A forgácsolás során szükséges mozgások: főmozgás, mellékmozgás. A forgácsolás jellemzői, a forgácsolás folyamán fellépő jelenségek. A forgácsoló szerszámra ható erők, forgácsolóerő. Fajlagos forgácsolóerő, fajlagos forgácsolási ellenállás fogalma, számítása, jelentősége. A forgács leválasztásához szükséges mechanikai teljesítmény. Forgácsolási sebesség, előtoló sebesség, egy élre eső előtolás mértéke, közepes forgácsvastagság fogalma, számításmódja. A forgácsolt felület finomsága és ennek összefüggése a forgácsolás kinematikájával. Forgácsoláselméleti számítások. A fűrészáru természetes szárítása A fűrészáru természetes szárításának fogalma, jelentősége, célja, a faanyag és a levegő nedvességtartalmának összefüggése, ennek következményei, a nedvességtartalmának mérőeszközei, a mérés alapelve. A fűrészáru máglyázása, a máglyázás módjai, eszközei, technológiái, máglyanyilvántartás. A fűrészáru mesterséges szárítása A fűrészáru mesterséges szárításának fogalma, jelentősége, célja, külső, belső és technológiai tényezői. A szárító levegő jellemzői, a jellemzők mérése. A szárítandó anyag jellemzői. A hő átadásának módjai a mesterséges szárítás technológiáiban. A szárítóberendezések fajtái, felépítésük, működésük. A mesterséges szárítás szakaszai, szárítási menetrendek. A mesterséges szárítás hibái. A főzés és gőzölés A faanyag gőzölésének, főzésének fogalma, célja, jelentősége. A rönk fűrészáru, alkatrész hidrotermikus kezelésének technikai berendezései, technológiai, műszaki paraméterei, technológiái, munka- és környezetvédelmi előírásai. Szakmai számítások A szárítás és gőzölés idejének meghatározása, a szárításhoz szükséges hőmennyiség meghatározása. A továbbhaladás feltételei A tanulók önálló feladatmegoldásaikról, szakmai munkájukról rajzokat, jegyzőkönyveket, szöveges anyagokat készítenek és adnak be értékelésre. Faanyagismeret: A tanulók pontosan határozzák meg a bél, geszt (álgeszt), szíjács, kambium, háncs, kéreg, a bütü, a húr és a sugármetszet fogalmát, a faanyag különféle sejtjeinek elnevezését (edény, áledény, parenchima stb.). Tudják azonosítani a legfontosabb ipari fafajok egyes metszetein látható rajzolatot, és a látvány magyarázatát tudják megadni az adott fafajra jellemző szerkezeti felépítés alapján. Tudják ismertetni a faanyag nedvességtartalom-változásának fizikai folyamatait, tudják meghatározni a természetes és mesterséges szárítás, a bruttó és nettó nedvességtartalom fogalmát, az egyes nedvességtartalmi fokokat. Tudják elvégezni a legalapvetőbb favédelmi kezeléseket, ismerjék ezek környezeti hatásait, ismerjék fel a gombásodás és a rovarrágás jeleit, ismerjék következményeit, ismerjék az égéskésleltetés fogalmát. Ismerjék fel, nevezzék meg a faipar által használt legfontosabb fűrész- és lemezipari választékokat, tudják ismertetni azok előállítási módját (hasított hámozott furnér fogalma, faforgácslap, MDF, rétegelt lemez között). 2001/28/II. szám A faipari szakrajz alapjai: A tanulók készítsenek — részben önállóan is — formatervet, jellegrajzot, csomóponti rajzot, alkatrészrajzot, műhelyrajzot, alkalmazzák a faipari szakrajzban használt vonaltípusokat, anyagjelöléseket. Önállóan rajzoljanak meg és definiálják is a faiparban alkalmazott legfontosabb fakötéseket. Hozzanak fel példákat az egyes szerkezeti kötések alkalmazására. Gépészeti alapismeretek: Anyagmintákon és alkatrészekként ismerjék fel a tanulók a fém szerkezeti anyagokat, rendeljék össze tulajdonságaikkal és felhasználási területeikkel. Rendeljék össze a tanult gépelemeket alkalmazási példákkal, használják vázlatkészítés során a különböző gépelemek jelképes jelöléseit. A faipari gépek és technológiák alapjai: A tanulók határozzák meg a forgácsolás jellemző szögeit, végezzenek egyszerű forgácsoláselméleti számításokat (forgácsolás teljesítményszükséglete, forgácsolás sebessége, előtolás, forgácsvastagság stb.). Értsék a forgácsolás jellemzői és a forgácsolt felület finomsága közti összefüggéseket, következtessenek a forgácsolás paramétereiből a forgácsolt felület várható finomságára. FAIPARI SZAKMACSOPORTOS ALAPOZÓ GYAKORLATOK 11—12. évfolyam Évi óraszám:

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes